Лекцыі тут могуць быць класічныя — і тады яны чытаюцца прафесарамі і дацэнтамі, якія прыходзяць з розных устаноў адукацыі, або спецыялістамі з «профільных» міністэрстваў і ведамстваў, а могуць быць такія, у якіх задзейнічаюцца спецыялісты з тых арганізацый, дзе валодаюць патрэбнымі тэхналогіямі так, як больш нідзе імі не валодаюць. Практычныя заняткі — самыя разнастайныя: у форме трэнінгаў, з кейсамі, квестамі, гульнямі і рознымі іншымі «нефарматамі», для правядзення якіх запрашаюцца крэатыўныя практыкі.